|  |
| --- |
| **Dinastije faraona  starog Egipta** |
| **predinastički Egipat** |
| **protodinastički period** |
| **rani dinastički period** |
| 1. 2. |
| **Staro kraljevstvo** |
| 3. 4. 5. 6. |
| **prvi prelazni period** |
| 7. 8. 9. 10. |
| 11. (*samo Teba*) |
| **srednje carstvo** |
| 11. (*ceo Egipat*) |
| 12. 13. 14. |
| **drugi prelazni period** |
| 15. 16. 17. |
| **Novo carstvo** |
| 18. 19. 20. |
| **treći prelazni period** |
| 21. 22. 23. 24. 25. |
| **kasni period** |
| 26. 27. 28. |
| 29. 30 31. |
| **Grčko-rimski period** |
| Ptolomejska dinastija-Rimsko Carstvo |

**Kasni period** drevnog Egipta je naziv za posljednji period historije drevnog Egipta u kome je drevni Egipat postojao kao samostalna država pod domaćim vladarima. 

Za početak se uzima kraj Trećeg prijelaznog perioda, odnosno oslobađanje od kušitske i asirske vlasti sredinom 7. vijeka pne. Često se navodi kao "posljednji veliki trzaj" jedne velike civilizacije, odnosno vrijeme kada je Egipat posljednji put pokušao steći svoju nekadašnju veličinu i važnost. Za taj period je također karakteristično sve čvršće ekonomsko povezivanje, a kasnije politički savezi i kulturna razmjena s grčkim svijetom.

Egipat je godine 525. pne. pao pod vlast Perzijskog Carstva i pod njim ostao sve do ustanka 404. pne. kada je vraćena samostalnost. Tada se izredalo nekoliko domaćih dinastija i vladara do 343. pne. kada su Perzijanci ponovno preuzeli vlast. Godine 332. pne. je Egipat bez otpora osvojio Aleksandar Veliki, pripojio svom carstvu i upravo se taj datum često navodi kao kraj Kasnog perioda i početak helenističkog perioda u Egiptu. Nekoliko godina kasnije Egipat stječe samostalnost, ali pod stranim makedonskim vladarima koji promiču vlastitu helenističku kulturu i običaje. Ta je samostalnost završila 30. pne. aneksijom Egipta rimskoj državi.

Dvadeset šesta dinastija
------------------------

Egipatski bik iz 30 dinastije
XXVI. egipatska dinastija njeno je razdoblje poznato i kao **Saitski period**, po gradu Saisu iz kojeg su vladali faraoni te dinastije.

* Psamtik Wah-ib-re, 664. – 610.

-rođen kao Psamtik
-kraljevsko ime: Wah-ib-re ("Vječno je srce Ra")
-znan i kao Psammetichus I
* Nekau Wah-em-ib-re, 610. – 595.

-rođen kao Nekau
-kraljevsko ime: Wah-em-ib-re ("Iznosi želje Raove zauvijek")
-znan i kao Necho
* Psamtik Nefer-ib-re, 595. – 589.

-rođen kao Psamtik
-kraljevsko ime: Nefer-ib-re ("Lijepo je srce Ra")
-znan i kao Psammetichus II
* Wah-ib-re Ha-a-ib-re, 589. – 570.

-rođen kao Wah-ib-re ("Vječno je srce Ra")
-kraljevsko ime: Ha-a-ib-re ("Vječno slavi srce Raovo")
-znan i kao Apries
* Ah-mose Si-neit Khnem-ib-re, 570. – 526.

-rođen kao Ah-mose ("Mjesec je rođen")
-epitet: Si-neit ("Sin Netov")
-kraljevsko ime: Khnem-ib-re ("On koji grli srce Raovo")
-znan i kao Amasis
* Psamtik Ankh-ka-re, 526. – 525.

-rođen kao Psamtik
-kraljevsko ime: Ankh-ka-re ("Ra daje duši život")
-znan i kao Psammetichus I

Dvadeset sedma dinastija
------------------------

Razdoblje **prve perzijske okupacije**. U ovom je razdoblju Egipat pokorilo Perzijsko carstvo koje se širilo za vrijeme vladara Kambiza.

Dvadeset osma
-------------

XXVIII. dinastiju činio je samo jedan vladar, Amirtej (princ Saisa), koji se pobunio protiv Perzijanaca. Nisu pronađeni nikakvi spomenici s njegovim imenom.

Dvadeset deveta dinastija
-------------------------

XXIX. dinastija vladala je iz Mendesa.

Trideseta dinastija
-------------------

Poraz XXX. dinastije doveo je do ponovne perzijske okupacije Egipta.

Trideset prva dinastija
-----------------------

Razdoblje **druge perzijske okupacije** (343.-332. pne.), XXXI. dinastija poznata je i kao Ahemenidska dinastija.

***Kasni period Drevnog Egipta*** na Wikimedijinoj ostavi